Kevedas

Kevedas – miestas vidurio vakarų Ekvadore, Los Rioso provincijoje, 183 km į šiaurės rytus nuo Gvajakilio, prie Vinseso upės. Svarbus transporto mazgas: plentai į Gvajakilį, Latakungą, Esmeraldasą, Mantą.

Verčiamasi žemės ūkiu: auginami bananai, ryžiai, kukurūzai, soja. Maisto pramonė. Svarbus prekybinis centras. Veikia universitetas.

Kevede gyvena nemaža kinų bendruomenė, todėl Kevedas vadinamas „Ekvadoro kinų kvartalu“.

 Šaltiniai 

Kategorija:Ekvadoro miestai